**ISTRAŽIVAČKI RAD**

**OBILJEŽJA TURIZMA U REPUBLICI HRVATSKOJ U VRIJEME COVID-19**

Izborni predmet: Uvod u poslovno upravljanje

Zanimanje: ekonomist

Razred: 2.

Nastavna tema: Menadžment u turizmu

Zdenka Marton, prof. savjetnik

Srednja škola Novska

**Ishodi:**

* objasniti osnovna obilježja turizma u Republici Hrvatskoj
* istražiti pružanje turističkih usluga u uvjetima COVID-19
* usporediti statističke podatke ostvarenih prihoda od turizma 2019. godine s planiranim prihodima u uvjetima COVID-19
* analizirati mjere osiguranja likvidnosti poduzetnika u sektoru turizma

**Poštovani učenici,**

pred vama je nacrt istraživačkog rada čija je tema danas vrlo aktualna. Već vam je poznata činjenica da je utjecaj koronavirusa u velikoj mjeri narušio gospodarske aktivnosti ne samo u našoj državi, već u cijelom svijetu.

Istraživački rad je vezan uz nastavnu cjelinu *Posebna područja primjene menadžmenta* i nastavnu temu *Menadžment u turizmu*. Za uspješno rješavanje istraživačkog rada potrebno je koristiti udžbenik, stručnu literaturu, medijske natpise i pretraživati stranice Interneta. Kako bi uspješno pratili izradbu koristite rubriku za vrednovanje u prilogu.

**Tijek istraživanja:**

**1. Menadžment u turizmu**

a) Osnovna obilježja turističke industrije u Republici Hrvatskoj

 b) Koristeći udžbenik zapišite:

* koja je uloga turizma?
* što utječe na razvoj turizma?
* koji su doprinosi turizma?
* objasnite funkcije turističkog menadžmenta

*Lliteratura: udžbenik: Uvod u poslovno upravljanje, B. Dorčić-Kereković, B. Vinković Kukolić, Školska knjiga, 2014.*

**2. Značenje sektora turizma u gospodarstvu Republike Hrvatske**

Istražite, koristeći različite izvore podataka, značenje sektora turizma u gospodarstvu Republike Hrvatske do pojave epidemije i u uvjetima COVID-19.

[*https://hrturizam.hr/hrvatska-ima-najveci-udio-turizma-u-bdp-u-u-europi-cak-1801-posto/*](https://hrturizam.hr/hrvatska-ima-najveci-udio-turizma-u-bdp-u-u-europi-cak-1801-posto/)

[*https://mint.gov.hr/vijesti/veliki-udio-turizma-u-bdp-u-smanjuje-otpornost-ekonomije-na-covid-19-ebrd/21057*](https://mint.gov.hr/vijesti/veliki-udio-turizma-u-bdp-u-smanjuje-otpornost-ekonomije-na-covid-19-ebrd/21057)

[*https://www.dzs.hr/*](https://www.dzs.hr/)

**3. Preporuke Svjetske zdravstvene organizacije /WHO/**

Proučite Nacrt smjernica – Zaštita od COVID-19 virusa u hotelijerskoj industriji i istražite:

* trenutni broj zaraženih osoba
* broj umrlih osoba
* države sa slučajevima oboljelih od koronavirusa
* otpornost ekonomije na pandemiju

<https://www.who.int/emergencies/diseases/novel-coronavirus-2019>

<https://mint.gov.hr/UserDocsImages/AAA_2020_ABC/c_dokumenti/NACRTSMJERNICA_zastita_COVID-19.pdf>

 **4. Preporuke Hrvatskog zavoda za javno zdravstvo vezane uz pružanje turističkih usluga**

Istražite neke od preporuka Hrvatskog zavoda za javno zdravstvo, a odnose se napostupke i mjere zaštite turista u hotelima, kampovima, bazenskim kupalištima, ugostiteljskim objektima i slično.

<https://mint.gov.hr/aktualno/izdvojeno/informacije-o-koronavirusu-vezane-uz-turisticki-sektor/20947>

**5. Mjere Ministarstva turizma i Hrvatske banke za obnovu i razvitak za pomoć gospodarstvu uslijed koronavirusa**

Istražite mjere Ministarstva turizma i Hrvatske banke za obnovu i razvitak za osiguravanje likvidnosti poduzetnika u sektoru turizma u okviru Mjere COVID-19.

<https://mint.gov.hr/vijesti/beskamatni-krediti-hbor-a-poduzetnicima-u-turistickim-djelatnostima/21092>

Prilog: Rubrika za vrednovanje

|  |  |
| --- | --- |
| **SASTAVNICE** | **RAZINE OSTVARENOSTI KRITERIJA** |
| 3 boda | 2 boda | 1 bod |
| **Analiza teme i povezanost s primjerima iz života** | Tema istraživanja u potpunosti obrađena, primjeri dani iz stvarnoga života i na osnovu vjerodostojnih podataka | Tema istraživanja obrađena uz djelomične primjere iz stvarnog života | Zadatak djelomično odrađen, tema nedovoljno istražena, nedostaje primjera |
| **Potpunost izradbe** | Rezultat istraživanja prema opsegu, temi, interpretaciji i svim sastavnicama izrađen u cijelosti, korišteni su različiti izvori podataka | Rezultat istraživanja djelomičan, ima nedostatke u obradi teme, nedovoljno istraženo izvora podataka u istraživanju | Rezultat istraživanja je djelomično objašnjen i interpretiran |
| **Korištenje IKT-a pri izradbi**  | U istraživanju su korišteni alati IKT-a za postizanje preglednosti rezultata istraživanja | U istraživanju su korišteni mali broj alata IKT-a za postizanje preglednosti rezultata istraživanja | Nedovoljno su korišteni alati IKT-a za postizanje preglednosti i rezultata istraživanja |
| **Estetski izgled /urednost i preglednost/** | Izradba zadatka je na visokom stupnju estetike | Izradba zadatka je estetski postignuta  | Izradba zadatka je djelomično pregledna i uredna |

Želim vam uspješan istraživački rad!